《眼儿媚 开缄》
清代·丁澎

银钩和泪折琼枝。又寄断肠词。开缄何物，几颗红豆，一袅乌丝。

鸳鸯倒押宜春字。此意费寻思。分明说与，海棠开后，燕子来时。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。